تورک سلاح‌لی قوه‌لری‌نین آوقوستون 24-ده باشلادیغی "فرات قالخانی" عممیاتی چرچیوسینده کشفیات و موشاهیده واسطه‌لری ایله تثبیت ائدیلن 82 داعش هدفینه فیرتینا توپ لاریندان 346 دفعه آتش آچیلدی.
بو گونه‌ده‌ک عملیات چرچیوسینده عمومی لیکده 1414 هدفه 5 مین 537 دفعه آتش آچیلدی.
تورکیه حربی هاوا قوه لرینه عاید اوچاقلار طرفیندن "اویشاح" و "احتمالات" بؤلگه‌لرینده کی اوچ هدفعه دؤرد بومبا آتیلدی.
بومباردمان نتیجه‌سینده ترور تشکیلاتینا عاید قوماندانلیق و سلاح-مهمات انباری اولا‌راق ایستیفاده ائتدیکلری ایکی بینادا اولان داعش تروریستلری محو ائدیلدی.
کوالیسیون قوه‌لری ده عملیات‌لارینی داوام ائتدیریر.
"راعی" و "تولایلین" بؤلگه‌لرینده تثبیت ائدیلن داعش هدف‌لرینه تشکیل ائدیلن هاوا حرکاتی نتیجه‌سینده بیر تروریست ضررسیزلشدیریلدی، بیر الده دوزلدیلمیش بومبا و بیر بینا محو ائدیلدی.
تورکیه سلاح‌لی قوه لری‌نین باش قراگاهیندان وئریلن آچیقلامادا همچنین بو گونه‌ده‌ک 28 مینا و 981 ال بومباسی نین ضررسیزلشدیریلدیگی بیلدیریلدی.
"فرات قالخانی" عملیاتی چرچیوسینده تورک سیلاحلی قوه لری‌نین دستکی ایله موخالیفت قوه لری "اعزاز-راعی" خطینده جنوبا دوغرو ایرلیلمیه داوام ائدیر.
موخالیفت قوه لری‌نین قورودان و هاوا‌دان حیاتا کئچیردیگی هوجوم‌لاری نتیجه‌سینده راعی‌نین شرقینده کی الایوبیه بؤلگه‌سی موخالیفلرین نظارتینه کئچدی.
